Πιλάφι με πιπεριές Φλωρίνης, αρακά και φρέσκο κρεμμυδάκι
Ένα απλό και πολύχρωμο σαλατοφαγητό με τη γλύκα της πιπεριάς Φλωρίνης και του αρακά. Ελαφρύ, καθημερινό και εύκολο!
300 γρ. ρύζι μακρύκοκκο, για πιλάφι, 200 γρ. αρακάς κατεψυγμένος, 3 μέτρια καρότα, σε μικρά κυβάκια, 150 γρ. πιπεριές Φλωρίνης (από βάζο), στραγγισμένες, σε μέτρια καρέ, 5 φρέσκα κρεμμυδάκια, ψιλοκομμένα, 80 ml σησαμέλαιο (ή ελαιόλαδο), 2 κουτ. σούπας σουσάμι καβουρδισμένο, αλάτι, φρεσκοτριμμένο πιπέρι
Για το πιλάφι με αρακά, πιπεριά Φλωρίνης και φρέσκο κρεμμυδάκι, σε μια κατσαρόλα με άφθονο αλατισμένο νερό που κοχλάζει ρίχνουμε το ρύζι και το βράζουμε σύμφωνα με τις οδηγίες της συσκευασίας.Τα τελευταία 5 λεπτά ρίχνουμε και τον αρακά και συνεχίζουμε το βράσιμο. Τα στραγγίζουμε.Στην ίδια (στεγνή) κατσαρόλα σοτάρουμε στο λάδι, σε μέτρια φωτιά, τα καρότα για 5 λεπτά.Ρίχνουμε το ρύζι, τον αρακά, τα κρεμμυδάκια, τις πιπεριές, το σουσάμι, ανακατεύουμε καλά, αποσύρουμε και σερβίρουμε το πιλάφι με αρακά, πιπεριά Φλωρίνης και φρέσκο κρεμμυδάκι.
Αρακάς,Πιπεριές,Ρύζι